text: Hastighedsgrænsen er sat op på motorvej
  26 oktober 2018 kl. 06.04
  Hastighedsgrænsen er nu hævet på motorvej E45 på strækningen fra Vejle Syd til Skærup. Det er den første motorvejsstrækning, hvor det nu er lovligt at køre 120 kilometer i timen mod før 110. 
  Fra midnat har trafikanterne lovligt kunne trykke lidt hårdere på speederen mellem Vejle Syd og motorvejskryds Skærup, hvor hastighedsgrænsen nu er 120 kilometer i timen mod tidligere 110. Det er det første stykke motorvej i Danmark, hvor hastighedsgrænsen nu er 120.
  Dermed er der nu tre forskellige hastighedsgrænser på de danske motorveje: 130, 120 og 110 kilometer i timen.
  I den kommende tid følger tre andre strækninger efter i takt med, at Vejdirektoratet har gennemført det nødvendige løft af trafiksikkerheden.  
  Den hævede hastighedsgrænse er er en del af regeringens og Dansk Folkepartis beslutning om at hæve hastighedsgrænserne på 150 kilometer landevej til 90 kilometer i timen og på 31 kilometer motorvej til 120 kilometer i timen. Dette er fordelt på fire motorvejsstrækninger og 17 steder på landevejsnettet.  
  På motorvejene vil Vejdirektoratet etablere hastighedstavler og rumleriller mod midterrabatten samt opsætte påkørselsdæmpere på eksisterende autoværn og forlænge autoværn, hvor det skønnes nødvendigt i forhold til en udvidelse af vejens sikkerhedszone fra ni til 10 meter. Enkelte steder skal der også fjernes noget beplantning, der står inden for den nye, udvidede sikkerhedszone.
  Her hæves hastighedsgrænsen lokalt
  2018Vejdirektoratet vil i løbet af 2018 hæve den tilladte hastighed fra 80 til 90 kilometer i timen på landevejen H337 mellem Korskro og Grindsted ved Årre.2019I løbet af næste år tillades også 90 kilometer i timen på landevejen H348 mellem Ølholm og Viborg, ved henholdsvis Nr. Snede og Engesvang.2020Den tilladte hastighed øges på landevej H333 fra 80 til 90 kilometer i timen mellem Skjern og Varde samt mellem Herning og Varde.
  
  